Nafarroako Parlamentuko Mahaiak, 2017ko urriaren 23an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkezturiko mozioa, zeinaren bidez Hezkuntza Departamentua premiatzen baita Azagrako Haur eta Lehen Hezkuntzako Francisco Arbeloa Ikastetxe Publikoko lehen mailako bi gelak bikoiztu ditzan.

**2.** Nafarroako Parlamentuko Aldizkari Ofizialean argitara dadin agintzea.

**3.** Mozioa Hezkuntza Batzordean izapidetzea, eta zuzenketak aurkezteko epea bukatzea eztabaidari ekiteko bilkura-egunaren aurrekoaren eguerdiko hamabietan.

Iruñean, 2017ko urriaren 23an

Lehendakaria: Ainhoa Aznárez Igarza

MOZIOAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Alberto Catalán Higueras jaunak, Legebiltzarreko Erregelamenduan ezarritakoaren babesean, honako mozio hau aurkezten du, Hezkuntza Batzordean eztabaidatzeko.

Azagrako Haur eta Lehen Hezkuntzako Francisco Arbeloa Ikastetxe Publikoko lehen mailako bi ikasgeletako bakoitzean 25 ikasle baino gehiago daude ikasturte hau hasi zenetik. Ikasgela bakoitzeko % 50 atzerritarrak dira, eta batek hezkuntza premia bereziak ditu.

Gainera, azken urteotan gertatu izan den moduan, ohikoa da ikasturtean zehar ikasle gehiago eskolatzea geroago etorri direlako, eta horrek are gehiago eragozten du ikasgela horietako hezkuntza-laguntza.

Konponbidea ezin da izan ikasturte hasieratik lanaldi partzialeko laguntza-irakasle bat jartzea. Are gehiago, ikastetxeak ikasgela horiek bikoizteko behar adina leku daukanean.

Kontuan hartu beharra dago orobat ikastetxean Ingelesez Ikasteko Programa ezartzean hori garatu beharra dagoela.

Hori dela-eta, honako erabaki proposamen hau aurkezten dugu:

Nafarroako Parlamentuko Hezkuntza Batzordeak Hezkuntza Departamentua premiatzen du berehala bikoiztu ditzan Azagrako Haur eta Lehen Hezkuntzako Francisco Arbeloa Ikastetxe Publikoko lehen mailako bi ikasgelak, horietako bakoitzean 25 ikasle baino gehiago baitaude.

Corellan, 2017ko urriaren 17an

Foru parlamentaria: Alberto Catalán Higueras